ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
தனது ஆற்றல்களை முழுவதும் உபயோகப்படுத்தி ஆலோசனை, திறன் வளர்த்தல் சேவைகளை விரிவுப்படுத்துமாறு தேசிய உற்பத்தித்திறன் குழுவை திரு. பியுஷ் கோயல் கேட்டுக்கொண்டார்
தொழில் வளர்ச்சி மற்றும் உள்நாட்டு வர்த்தகத் துறையின் தன்னாட்சி பெற்ற அமைப்பான தேசிய உற்பத்தித்திறன் குழுவின் இணைய வழியிலான ஆய்வுக் கூட்டமொன்றில் மத்திய வணிகம் மற்றும் தொழில் துறை அமைச்சர் திரு. பியுஷ் கோயல் கலந்து கொண்டார். மத்திய வணிகம் மற்றும் தொழில் துறை இணை அமைச்சர் திரு. சோம் பிரகாஷ் மற்றும் தொழில் வளர்ச்சி மற்றும் உள்நாட்டு வர்த்தகத் துறையின் மூத்த அதிகாரிகள் கூட்டத்தில் கலந்துக் கொண்டனர்.
1958-இல் உருவாக்கப்பட்ட அமைப்பான தேசிய உற்பத்தித்திறன் குழு, எரிசக்தி, சுற்றுச்சூழல், வணிக செயல்முறை மற்றும் உற்பத்தித்திறன் மேம்பாடு ஆகிய துறைகளில் ஆலோசனை மற்றும் திறன் வளர்த்தலில் நிபுணத்துவம் நிரம்பிய சேவைகளை அளித்து வருவதை திரு. கோயல் ஒத்துக்கொண்டார். அதன் ஆற்றல்களை இன்னும் அதிகமாகப் பயன்படுத்தி, தொழில்கள், சிறு, குறு, நடுத்தரத்தொழில் நிறுவனங்கள் மற்றும் அரசு, பொதுத் துறை மற்றும் தனியார் துறையில் உள்ள இதர நிறுவனங்க்ளோடு இன்னும் நெருக்கமாகப் பணியாற்றலாம் என்று அவர் தெரிவித்தார்.
இன்னும் அதிக செயல்திறனைக் கொண்டு வரும் விதமாக, தற்போதுள்ள "கொதிகலன் சான்றளிப்புக்கான தகுதி வாய்ந்த நபர்களுக்கான பயிற்சி மற்றும் சான்றிதழ்" திட்டத்தை மறுஆய்வு செய்ய வேண்டும் என்று முடிவெடுக்கப்பட்டது. ஆலோசனை மற்றும் திறன் வளர்த்தல் சேவைகளை பொதுத்துறை மற்றும் தனியார் துறையில் விரிவுப்படுத்துவதன் மூலம், 2024-க்குள் தேசிய உற்பத்தித்திறன் குழுவின் வருவாயை ரூ 300 கோடியாக அதிகரிக்க வணிகம் மற்றும் தொழில் துறை அமைச்சர் வலியுறுத்தினார்.
சுற்றுச்சூழல் மற்றும் வனத்துறை அமைச்சகம்
27-வது சர்வதேச ஒசோன் தினத்தை இந்தியா அனுசரிப்பு
ஓசோன் படலத்தை பாதிக்கும் பொருட்களின் உற்பத்தி மற்றும் பயன்பாட்டை இந்தியா வெற்றிகரமாக படிப்படியாக நிறுத்தியுள்ளது என்று சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சௌபே இன்று கூறினார்.
மாண்ட்ரியல் செயல்திட்டத்தின் அனைத்து அம்சங்களையும் இது வரை இந்தியா நிறைவேற்றியுள்ளதாகவும் அவர் கூறினார். 27-வது சர்வதேச ஒசோன் தினத்தை அனுசரிப்பதற்கான கூட்டம் ஒன்றில் பேசிய அவர் இவ்வாறு கூறினார்.
திட்டமிடுதல் மற்றும் செயல்படுத்துதலில் ஈடுபட்டுள்ள முக்கிய பங்குதாரர்கள் சிறப்பாக செயலாற்றியதே இந்தியாவின் இந்த வெற்றிக்கு முக்கிய காரணம் என்று அவர் கூறினார். தொழிற்சாலைகள், ஆராய்ச்சி நிறுவனங்கள், அமைச்சகங்கள் மற்றும் நுகர்வோர் இந்த முயற்சியில் குறிப்பிடத்தகுந்த பங்காற்றினர்.
இந்தியா குளிர்வித்தல் செயல்திட்டத்தின் பரிந்துரைகளை செயல்படுத்துவதற்கான செயல் திட்டத்தை இணை அமைச்சர் வெளியிட்டார். பரிந்துரைகளை கவனமாக பரிசீலித்தும், தொடர்புடைய துறைகள் மற்றும் அமைச்சகங்கள் உள்ளிட்ட பல்வேறு பங்குதாரர்களுடனான விரிவான ஆலோசனைகளுக்கு பிறகும் இந்த செயல்திட்டம் உருவாக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755402
----
(Visitor Counter : 201
மனித வள மேம்பாட்டு அமைச்சகம்
புது தில்லி தலைவர்களின் பிரகடனம் சமமான மற்றும் நீடித்த கல்விக்கான உலகின் உறுதிப்பாட்டை மீண்டும் உறுதிப்படுத்துகிறது - திரு தர்மேந்திர பிரதான்
இந்தியாவின் காலத்தால் அழியாத 'உலகம் ஒரே குடும்பம்' என்ற உத்வேகத்திற்கு இணங்கவும், இந்த ஒரே பூமியில் ஒன்றாக வாழும் இந்த ஒரே குடும்பத்திற்கு ஒரே எதிர்காலத்தை உறுதி செய்வதற்காக மனிதநேயத்தை மையமாகக் கொண்ட அணுகுமுறையைக் கொண்டு வந்ததற்காகவும் பிரதமர் திரு. நரேந்திர மோடியின் தொலைநோக்குப் பார்வைக்கு தனது மனமார்ந்த நன்றியையும் மத்திய கல்வி அமைச்சர் திரு. தர்மேந்திர பிரதான் தெரிவித்துள்ளார். ஆப்பிரிக்க யூனியனை இந்த மதிப்புமிக்க குழுவில் வெற்றிகரமாக சேர்ப்பதிலும், ஜி20 ஐ உண்மையிலேயே ஜனநாயகப்படுத்துவதிலும், உலகளாவிய வளரும் நாடுகளின் குரலுக்கு வலு சேர்ப்பதிலும் இந்தியாவின் தலைமையின் மூலம் இந்த உள்ளடக்கிய பார்வை உணரப்பட்டுள்ளது . ஒருமித்த கருத்து, ஒத்துழைப்பு அடிப்படையில் உலகளாவிய ஒழுங்கை மாற்றியதற்காக இந்தியாவின் தலைமைத்துவ பதவி சரியாக பாராட்டப்படுகிறது என்று திரு பிரதான் ஊடகங்களுக்கு ஒரு அறிக்கையில் தெரிவித்தார்.
ஜி20 இன் கீழ் கல்வி முன்னுரிமைகள் குறித்து பேசிய திரு பிரதான், அடிப்படை எழுத்தறிவு மற்றும் எண் தொழில்நுட்பம் சார்ந்த கற்றல், வாழ்நாள் முழுவதும் கற்றலுக்கான திறன்களை உருவாக்குதல் மற்றும் வேலையின் எதிர்காலம் மற்றும் ஒத்துழைப்பு மூலம் ஆராய்ச்சி மற்றும் கண்டுபிடிப்புகளை வலுப்படுத்துதல் போன்ற முக்கியமான துறைகளில் விவாதங்களுக்கு முன்னுரிமை அளித்தது புது தில்லி தலைவர்களின் பிரகடனம் என்று கூறினார். கல்வியின் மூலம் சமத்துவமான மற்றும் நிலையான எதிர்காலத்திற்காக பணியாற்றுவதற்கான உலகளாவிய உறுதிப்பாட்டை புதுப்பித்துள்ளது மற்றும் அதற்கான செயல்திட்டத்தை வழங்கியுள்ளது. ஜி20 கட்டமைப்பின் கீழ் உலகளாவிய கல்வி நிகழ்ச்சி நிரலை முன்னெடுத்துச் செல்ல நமது பிரதமர் திரு நரேந்திர மோடி வழங்கிய தொலைநோக்கு தலைமையையும் தெளிவான விளக்கத்தையும் திரு பிரதான் பாராட்டினார். இதன் விளைவாக இந்தியாவின் கல்வி மற்றும் திறன் சுற்றுச்சூழல் அமைப்புக்கு உலக அங்கீகாரம் கிடைத்துள்ளது மற்றும் நமது தேசிய கல்விக் கொள்கை 2020 இன் முக்கிய கொள்கைகள் மற்றும் முன்னுரிமைகளுக்கு ஒப்புதல் கிடைத்துள்ளது என்று அவர் கூறினார்.
டிஜிட்டல் மாற்றம், பசுமை மாற்றம் மற்றும் பெண்கள் தலைமையிலான வளர்ச்சி ஆகிய அடையாளம் காணப்பட்ட மூன்று பிரிவுகளில் கல்விப் பணிக்குழு முன்னுரிமைகளுடன் தலைவர்களின் பிரகடனம் பிரதிபலிக்கிறது என்று அமைச்சர் மேலும் கூறினார்.
-----
(ANU/AD/IR/KPG/KRS
(Visitor Counter : 54
நுகர்வோர் நலன், உணவு மற்றும் பொது விநியோகம் அமைச்சகம்
சரக்கு மற்றும் சேவைகளில் இந்தியா உலகின் முன்னணி நாடாக மாற, அதிக தரமான பொருட்களை நுகர்வோர்கள் கேட்க வேண்டும்: மத்திய அமைச்சர் திரு பியூஷ் கோயல் வலியுறுத்தல்
நுகர்வோர் நலன்களை பாதுகாக்க சட்டங்களை தீவிரமாக அமல்படுத்துவது அவசியம் என்றும், அதே நேரத்தில் சிறு வணிகர்களை தொந்தரவு செய்ய சட்ட விதிமுறைகளை பயன்படுத்தக் கூடாது என்றும் மத்திய நுகர்வோர் விவகாரத்துறை அமைச்சர் திரு பியூஷ் கோயல் கூறியுள்ளார்.
உலக நுகர்வோர் உரிமைகள் தினத்தை முன்னிட்டு, ‘‘ நியயமான டிஜிட்டல் நிதி’’ குறித்த நிகழ்ச்சியில் பேசிய மத்திய அமைச்சர் திரு. பியூஷ் கோயல், சட்டத்தின் பெயரால், சிறு வணிகர்களை தொந்தரவு செய்வதை நிறுத்த வேண்டியது அவசியம் என கூறினார்.
எளிதாக தொழில் செய்வதை கருத்தில் கொண்டு, எடையளவு சட்டத்தின் சில விதிமுறைகளையும், குற்றமற்றதாக்க வேண்டியது அவசியம் எனவும் அவர் கூறினார்.
எடையளவு சட்ட பிரிவுகளின் கீழ் 90,000 பேர் மீது வழக்கு பதிவு செய்யப்பட்டிருப்பதாகவும், இதில் 90 சதவீத வழக்குகள் சரிபார்க்கப்படாத எடையளவை பயன்படுத்தியது, தரமற்ற பொருட்களை விற்றது, தரமற்ற எடைகள் மற்றும் அளவுகளை பயன்படுத்தியது போன்றவற்றுடன் தொடர்புடையது என திரு. பியூஷ் கோயல் கூறினார்.
நுகர்வோரின் நலன்கள் மற்றும் உரிமைகளை பாதுகாக்க பலதுறை அதிகாரிகள் மேற்கொண்ட நடவடிக்கைகளை அவர் பாராட்டினார்.
சரக்கு மற்றும் சேவைகளில் இந்தியா உலகின் முன்னணி நாடாக மாற, அதிக தரமான பொருட்களை நுகர்வோர்கள் கேட்க வேண்டும் என்றும் மத்திய அமைச்சர் திரு பியூஷ் கோயல் கூறினார்.
நுகர்வோர் விவகாரத்துறை இணையமைச்சர்கள் திரு அஸ்வினி குமார் சவுபே, திருமிகு சாத்வி நிரஞ்ஜன் ஜோதி உட்பட பலர் இந்நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1806283
(Visitor Counter : 123
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மின்சார வாகனங்களுக்கான மாற்று மின்கல தொழில்நுட்பத்துக்கு மாற ஆராய்ச்சியை மேற்கொள்ள வேண்டும் : நிதின் கட்கரி அழைப்பு
மின்சார வாகனங்கள் விரைவில் பயன்பாட்டுக்கு வரவுள்ளதால், மின்கல தொழில்நுட்பங்களை உருவாக்குவதற்கான முன்னணி நிறுவனங்கள் உருவாக வேண்டும் என மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி வலியுறுத்தியுள்ளார்.
மின்சார வாகனங்களில் பயன்படுத்தப்படும் பேட்டரிகளில், லித்தியம் பயன்படுத்தப்படுகிறது. இதன் இருப்புகளை கட்டுப்பாட்டில் வைப்பதில் நாம் தற்போது சவால்களை எதிர்கொள்கிறோம். அதனால், மின்சார வாகனங்கள் துறை, வரும் ஆண்டுகளில் மாற்று தொழில்நுட்பத்துக்கு மாற வேண்டும் என மத்திய அமைச்சர் திரு நிதின் கட்கரி கூறியுள்ளார். ஆராய்ச்சி மற்றும் மேம்பாட்டு நிலையில் உள்ள உலோகம் - காற்று, உலோக - அயனி மற்றும் இதர ஆற்றல் மிக்க தொழில்நுட்பங்களாக இது இருக்கலாம். .
போக்குவரத்துத் துறையில் தற்சார்பு இந்தியா இலக்கை நாம் அடைய வேண்டும் என கூறியுள்ள திரு நிதின் கட்கரி, சிறப்பு நிறுவனங்கள், தொழில்நுறை, விஞ்ஞானிகள், பொறியாளர்கள் மற்றும் மத்திய அரசின் ஆதரவுடன், மாற்று மின்கல தொழில்நுட்பத்துக்கு வரும் ஆண்டுகளில் தீவிர ஆராய்ச்சி மேற்கொள்ள வேண்டியது அவசியம் எனக் கூறியுள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692907
பாதுகாப்பு அமைச்சகம்
பாதுகாப்பை பலப்படுத்துதல்
நாடாளுமன்றத்தின் மக்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை அளித்தார்.
நாட்டின் பாதுகாப்பை பலப்படுத்த அரசு அவ்வப்போது பல்வேறு நடவடிக்கைகளை எடுத்து வருகிறது. இதன் ஒரு பகுதியாக, பாதுகாப்புப் படைகளின் தலைவர் பதவி 2019 டிசம்பரில் உருவாக்கப்பட்டது.
ராணுவம், விமானப்படை மற்றும் கடற்படை மற்றும் முப்படைகளுக்கு இடையிலான கூட்டு தொடர்பான விஷயங்களைக் கவனிப்பதற்காக பாதுகாப்பு விவகாரங்கள் துறை உருவாக்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777613
(Visitor Counter : 98
பெட்ரோலியம் மற்றம் இயற்கை எரிவாயு அமைச்சகம்
பெட்ரோல் மற்றும் இயற்கை எரிவாயுவை வீட்டுக்கே விநியோகம் செய்தல், சர்வதேச சந்தையில் கச்சா எண்ணெய் கொள்முதல் உள்ளிட்ட அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
இந்தியன் ஆயில் கார்ப்பரேஷன், இந்துஸ்தான் பெட்ரோலியம் கார்ப்பரேஷன் மற்றும் பாரத் பெட்ரோலியம் கார்ப்பரேஷன் ஆகிய எண்ணெய் சந்தைப்படுத்துதல் நிறுவனங்கள் பெட்ரோல் மற்றும் இயற்கை எரிவாயு போன்ற பொருட்களை வீட்டுக்கே வந்து விநியோகம் செய்யும் திட்டம் எதுவும் இல்லை என்று தெரிவித்துள்ளன.
வாகனங்களில் வீடுகளுக்கு சென்று எரிபொருள் வழங்குவது அனுமதிக்கப்படவில்லை என்றும், குறிப்பிட்ட வர்த்தக வாடிக்கையாளர் தளங்களில் மட்டுமே விதிகள் மற்றும் பாதுகாப்பு நெறிமுறைகளுக்கு உட்பட்டு இந்த வசதி அளிக்கப்படுவதாகவும் அவை தெரிவித்துள்ளன.
சர்வதேச சந்தையில் கச்சா எண்ணெயின் விலை குறைந்ததை பயன்படுத்திக் கொண்டு, 16.71 மில்லியன் பீப்பாய் கச்சா எரிபொருளை இந்த வருடத்தின் ஏப்ரல் மற்றும் மே மாதங்களில் இந்தியா வாங்கியது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது.
அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பிரதமரின் ஏழைகள் நல்வாழ்வுத் திட்டத்தின் கீழ், பிரதமரின் உஜ்வால் திட்ட பயனாளிகளுக்கு ஏப்ரல் முதல் மூன்று மாதங்களுக்கு இலவச எரிவாயு உருளைகள் வழங்க முடிவெடுக்கப்பட்டு செயல்படுத்தப்பட்டது. இந்த திட்டம் 2020 செப்டம்பர் 30 வரை நீட்டிக்கப்பட்டுள்ளது.
தங்களால் விநியோகிக்கப்படும் எரிவாயு உருளைகள் இந்தியாவிலேயே தயாரிக்கப்பட்டவை என்றும் இவை இறக்குமதி செய்யப்படுவது இல்லை என்றும் எண்ணெய் சந்தைப்படுத்துதல் நிறுவனங்கள் தெரிவித்துள்ளன.
சர்வதேச சந்தையில் சமையல் எரிவாயு விலை ஏற்றத்தில் இருந்து நுகர்வோர்களை பாதுகாக்க இந்திய அரசு நடவடிக்கை எடுத்து வருகிறது.
மேலும் விவரங்களுக்கு :
https://pib.gov.in/PressReleasePage.aspx?PRID=1657205
(Visitor Counter : 180
பிரதமர் அலுவலகம்
குவாஹத்தி எய்ம்ஸ் குறித்த மக்கள் கருத்துக்கு பிரதமர் பதிலளித்தார்
குவாஹத்தி எய்ம்ஸ் தொடர்பான பிரதமரின் ட்வீட் குறித்து கருத்து தெரிவித்த போதுமக்கள் பலருடன் பிரதமர் திரு நரேந்திர மோடி இன்று தொடர்புகொண்டு பதிலளித்தார்.
ராஜேஷ் பாரதியாவின் ட்விட்டருக்கு பதிலளித்து பிரதமர் ட்விட்டரில் கூறியிருப்பதாவது:
"எய்ம்ஸ் மருத்துவமனையின் சேவையை விரிவுபடுத்துவது மிகவும் திருப்திகரமான முயற்சியாகும். சுகாதாரத்தை அணுகக்கூடியதாகவும், செலவு குறைந்ததாகவும் மாற்ற நாங்கள் இன்னும் கூடுதலாக செயல்படுவோம்."
வடகிழக்கில் உயர் சிறப்பு சிகிச்சை கிடைப்பது குறித்து ட்விட்டரில் பதிவிட்ட பேராசிரியர்  சுதிர் தாஸுக்கு, பிரதமர் கூறியிருப்பதாவது:
"ஆம், என் வடகிழக்கு சகோதரிகள் மற்றும் சகோதரர்களுக்கு நான் பெரிதும் உதவுவேன்."
ஜோர்ஹாட்டில் குடியிருக்கும் திபாங்கர் பராஷரின் ட்விட்டருக்கு பதிலளித்துப் பிரதமர் ட்வீட் செய்துள்ளார்:
"திறக்கப்பட்ட அல்லது அடிக்கல் நாட்டப்பட்ட பணிகள் மூலம் அசாமின் வளர்ச்சிப் பாதை மேலும் மேம்படுத்தப்படும்."
வணிகம் மற்றும் தொழில்துறை அமைச்சகம்
இந்திய ஏற்றுமதியை மேம்படுத்தும் வகையில் வர்த்தக அமைச்சகம் உத்திகளை மேற்கொள்கிறது: அமைச்சர் சுரேஷ் பிரபு
Suresh Prabhuaddressing the Export Summit 2018in New Delhi
கடந்த 2017-18 ஆம் நிதி ஆண்டில் இந்தியாவின் ஏற்றுமதி, 9.8% உயர்ந்துள்ளது. சர்வதேச அளவில் கடினமான சூழ்நிலை நிலவி வரும் நேரத்தில், கடந்த ஆறு ஆண்டுகளில் இதுவே அதிகமான வளர்ச்சி சதவிகிதமாகும் என்று மத்திய வர்த்தகம் மற்றும் தொழில், விமானப் போக்குவரத்து அமைச்சர் திரு சுரேஷ் பிரபு இந்திய தொழில் குழுமம் ஏற்பாடு செய்திருந்த ஏற்றுமதி உச்சிமாநாடு 2018-ல் கலந்துகொண்டு பேசும்போது தெரிவித்தார். மேலும், இந்தியாவின் ஏற்றுமதியை மேம்படுத்த, வர்த்தக அமைச்சகம் பல்வேறு ஏற்றுமதி மேம்பாட்டு உத்திகளை கொண்டுவரவும், வியாபார சரக்கு மற்றும் மண்டலம் சார்ந்த உத்திகளை அமைக்கவும் முக்கிய ஏற்றுமதி அமைச்சகங்களுடன் செயல்பட்டு வருகிறது. இதனை மையமாக கொண்டு, பல்வேறு அமைச்சகங்கள் மற்றும் பங்குதாரர்களுடன் ஆலோசிக்கப்பட்டுள்ளது என்றும் கூறினார்.
இது தொடர்பான வளர்ச்சி மற்றும் துறை சார்ந்த அமைச்சகங்கள், ஏற்றுமதி ஊக்குவிப்பு மையங்கள் மற்றும் ஏற்றுமதியாளர்களுடன் தொடர்ந்து சந்திப்புகள் நடைபெறுகிறதா என்பதையும் கண்காணித்து வருவதாக அமைச்சர் குறிப்பிட்டார். ஏற்றுமதி வளர்ச்சியை பாதிக்கும் சில அம்சங்கள் குறித்து வருவாய் துறை மற்றும் சுற்றுச்சூழல் அமைச்சகத்தின் கவனத்திற்கு கொண்டு செல்லப்பட்டுள்ளது என்று அமைச்சர் திரு. சுரேஷ் பிரபு தெரிவித்தார்.
எஃகுத்துறை அமைச்சகம்
விடுதலையின் அமிர்தப் பெருவிழாவின் கீழ் எஸ்ஏஐஎல்-விஐஎஸ்எல்-ன் இதயப் பரிசோதனை முகாம்
விடுதலையின் அமிர்தப் பெருவிழாவின் கீழ் இந்திய உருக்கு ஆணையத்தின் விஸ்வேஸ்வரய்யா இரும்பு மற்றும் உருக்கு நிறுவனத்தில், பணியாளர்கள் மற்றும் ஒப்பந்தத் தொழிலாளர்களுக்கு இருதய பரிசோதனை முகாம் நேற்று நடைபெற்றது.
ஜனவரி மாதம் 19, 29 மற்றும் நேற்றைய தினங்களில் நடைபெற்ற இந்த முகாமில், 30 பெண்கள் உள்பட 285 ஊழியர்கள் மற்றும் ஒப்பந்தத் தொழிலாளர்களுக்கு ரத்த அழுத்தம், சர்க்கரை, ஆக்சிஜன் அளவு, எக்கோ மற்றும் இசிஜி பரிசோதனைகள் நடைபெற்றன.
விஐஎஸ்எல்-ன் மனித வள மேம்பாட்டு மையத்தில், சிமோகாவில் உள்ள சகயாத்ரி நாராயண ஹ்ருதாலயாவின் மருத்துவர்கள் குழுவால் நடத்தப்பட்டது. விஐஎஸ்எல்-ன் மனிதவள மேம்பாட்டுத் துறை, பொது மக்கள் தொடர்புத்துறை, மருத்துவத் துறை ஆகியவற்றின் ஒத்துழைப்புடன் இந்த பரிசோதனை முகாம் நடைபெற்றது. இருதய நிபுணர்கள் டாக்டர்கள் ஷரத் சங்கனா கவுடர், எஸ்.வி. சித்தார்த் ஆகியோர் மருத்துவ ஆலோசனை வழங்கினர்.
பிரதமர் அலுவலகம்
அமெரிக்காவில் உள்ள இந்திய சமூக பிரதிநிதிகளுடன் பிரதமர் உரையாடல்
பிரதமர் திரு நரேந்திர மோடி ஜூன் 23 அன்று வாஷிங்டன் டி.சி.யில் உள்ள ரொனால்ட் ரீகன் மையத்தில் இந்திய சமூகத்தினருடன் கலந்துரையாடினார்.
பிரதமர் தமது உரையில், அமெரிக்காவில் அந்தந்த துறைகளில் வெற்றி பெற்றதற்காக இந்திய சமூக பிரதிநிதிகளை வாழ்த்தினார். மேலும் அமிர்த காலத்தின் போது இந்தியாவின் வளர்ச்சிக்கு பங்களிக்குமாறு அவர்களுக்கு அழைப்பு விடுத்தார். இந்தியா-அமெரிக்கா இடையேயான உறவுகளை வலுப்படுத்துவதில் குறிப்பிடத்தக்க பங்கை ஆற்றியதற்காக அவர்களுக்கு நன்றி தெரிவித்த பிரதமர், இருதரப்பு கூட்டுறவின் எதிர்கால அம்சங்களை விளக்கினார்.
சுகாதாரம் மற்றும் குடும்ப நலத்துறை அமைச்சகம்
சுமார் 2.88 கோடி கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகளில் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 47.48 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 53,05,260 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 44,74,97,240 டோஸ் தடுப்பூசி  பயன்படுத்தப்பட்டுள்ளது.
சுமார் 2.88 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1740185
உள்நாட்டு விமானப் போக்குவரத்து அமைச்சகம்
கோவிட் 19 நோய் மருத்துவ மற்றும் மருந்துகளை வழங்க 411 அவசரப்பணி விமானங்கள் இயக்கப்பட்டன
“கோவிட் 19” தொற்றினை எதிர்த்துப் போராடும் வகையில் அவசரப் பணிக்காக மருந்துப் பொருட்கள், மருத்துவ உபகரணங்கள் ஆகியவற்றை பொது முடக்கக் காலத்தில் நாட்டின் பல்வேறு பகுதிகளுக்குக் கொண்டு சேர்ப்பதற்காக 411 அவசரப்பணி விமானங்கள் இயக்கப்பட்டன. இவற்றில் ஏர் இந்தியா, அலையன்ஸ் ஏர், இந்திய விமானப்படை, தனியார் சரக்கு விமானங்கள் ஆகியவை அடங்கும். ஏர் இந்தியா மற்றும் அலையன்ஸ் ஏர் நிறுவனங்கள் 237 விமானங்களை இயக்கியுள்ளன. இந்த விமானங்கள் இது வரையில் மொத்தம் 776.73 டன் மருந்துகள், மருந்துப் பொருட்களை ஏற்றிச் சென்று பல்வேறு இடங்களில் வழங்குவதற்காக மொத்தம் 4,04,224 கி.மீ. தூரம் பயணம் செய்துள்ளன. இந்த விமானங்கள் கடந்த ஏப்ரல் 28ம் தேதி மட்டும் மொத்தம் 28.05 டன் ஏற்றிச் சென்றுள்ளன.
“கோவிட் 19” தொற்றினை ஒழிக்கும் பணியில் ஈடுபடும் “அவசரப்பணி விமானங்கள்” நாட்டில் தொலைதூரப் பகுதிகளில் மருந்துப் பொருட்களை விநியோகிப்பதற்காக மத்திய சிவில் விமானப் போக்குவரத்து அமைச்சகத்தால் உள்நாட்டு போக்குவரத்துப் பிரிவின் கீழ் இயக்கப்பட்டு வருகின்றன.
மருந்துகள், மருத்துவப் பொருட்கள் மற்றும் கோவிட் தொற்று ஒழிப்புப் பொருட்களை விநியோகிப்பதற்காக பன்னாட்டு போக்குவரத்துப் பிரிவின் கீழ் கிழக்கு ஆசிய நாடுகளுடன் சரக்குகளுக்கு வான் வழி இணைப்புப் பாலம் அமைக்கப்பட்டுள்ளது. ஏர் இந்தியா விமானங்கள் மூலம் மொத்தம் 668 டன் மருந்துப் பொருட்கள் விநியோகிக்கப்பட்டன.
--------
(
பிரதமர் அலுவலகம்
சீர்திருத்தங்கள் மற்றும் கொள்கை தயாரிப்பு குறித்த வலைப்பதிவை பிரதமர் பகிர்ந்துள்ளார்
உறுதிப்பாடு மற்றும் சலுகைகள் அடிப்படையில் சீர்திருத்தங்கள்
கொவிட் காலத்தில் மேற்கொள்ளப்பட்ட சீர்திருத்தங்கள், மத்திய-மாநில கூட்டு நடவடிக்கைகள், புதுமையான கொள்கைகளின் தயாரிப்பு போன்றவை குறித்து பிரதமர் திரு நரேந்திர மோடி தமது வலைப்பதிவில் பகிர்ந்துள்ளார். லிங்க்ட்இன் தளத்தில் இந்த செய்தி பகிரப்பட்டுள்ளது.
இதுபற்றி அவர் வெளியிட்டுள்ள சுட்டுரைச் செய்தியில் தெரிவித்துள்ளதாவது: “உறுதிப்பாடு மற்றும் சலுகைகள் அடிப்படையில் சீர்திருத்தங்கள்... கொவிட்-19 தருணத்தில் மத்திய-மாநில கூட்டணியில் மேற்கொள்ளப்பட்டுள்ள புதுமையான கொள்கை தயாரிப்பு பற்றிய எனது @LinkedIn பகிர்வு”
https://www.linkedin.com/pulse/reforms-conviction-incentives-narendra-modi/?published=t
தொழிலாளர் மற்றும் வேலைவாய்ப்பு அமைச்சகம்
14.90 லட்சம் புதிய உறுப்பினர்கள் பணியாளர் வருங்கால வைப்பு நிதி நிறுவனத்தில் செப்டம்பரில் இணைந்தனர்
தொழிலாளர் வருங்கால வைப்பு நிதி நிறுவனம் 2020 நவம்பர் 20 அன்று வெளியிட்டுள்ள தகவலின் படி, 14.90 லட்சம் நிகர உறுப்பினர்கள் செப்டம்பர் மாதத்தில் இணைந்துள்ளனர்.
இதன் மூலம் நடப்பு நிதியாண்டின் முதல் இரண்டு காலாண்டுகளில், சுமார் 30.92 லட்சம் சந்தாதாரர்கள் பணியாளர் வருங்கால வைப்பு நிதி நிறுவனத்தில் இணைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674454
PIB Headquarters
தென் சென்னை அஞ்சல் குறை தீர்ப்பு தினம் சென்னை டிசம்பர் 19, 2017
அஞ்சல் சேவை சார்ந்த குறை தீர்க்கும் நாள் வரும் 20.12.2017 அன்று மாலை 4.00 மணியளவில் தென் சென்னையில் மேற்கு உஸ்மான் சாலை தியாகராயர் நகரில் உள்ள அஞ்சல் கோட்ட கண்காணிப்பாளர் அலுவலகத்தில் நடைபெற உள்ளது.
பொது மக்கள் மற்றும் வாடிக்கையாளர்கள் தங்களுக்கு பதிவு அஞ்சல், பார்சல் காப்பீடு அஞ்சல், பணவிடை ஆகியவற்றை அனுப்புவதில் / பெறுவதில் சிரமம் /குறையேதும் இருப்பின் பதிவு செய்யப்பட்ட தேதி, பதிவு செய்யப்பட்ட அஞ்சல் அலுவலகத்தின் பெயர், அனுப்புனர், பெறுநர் முகவரி ஆகிய தகவல்களுடன் தங்கள் புகார் மனுக்களை அஞ்சலக கண்காணிப்பாளர், தென் சென்னை கோட்டம், தென் சென்னை - 600017 என்ற முகவரிக்கு நேரில் சென்று குறைகளுக்குத் தீர்வு காணலாம்.
சேமிப்பு கணக்குகள் மற்றும் சேமிப்பு பத்திரங்கள் சம்மந்தப்பட்ட குறைகளையும் அனுப்பலாம். வாடிக்கையாளர்கள் 20.12.2017 அன்று மாலை 4.00 மணிக்கு அலுவலகத்துக்கு நேரிலும் வந்து கலந்து கொள்ளலாம்.
பிரதமர் அலுவலகம்
4-வது சர்வதேச யோகா தினத்தன்று பிரதமரின் உரை
உலகின் சக்திகள் அனைத்தையும் ஒன்றுபடுத்தும் மிகுந்த ஆற்றல் வாய்ந்ததாக யோகா மாறியுள்ளது என்று பிரதமர் திரு. நரேந்திர மோடி கூறியுள்ளார். உத்தரகாண்ட் மாநிலம் டேராடூனில் உள்ள வன ஆராய்ச்சி நிறுவன வளாகத்தில் நடைபெற்ற 4வது சர்வதேச யோகா தினக் கொண்டாட்டத்தில் பங்கேற்ற ஏராளமானோர்களிடையே அவர் உரையாற்றினார். வன ஆராய்ச்சி நிறுவன வளாகத்தில் திரண்டிருந்த சுமார் ஐம்பதாயிரம் யோகா ஆர்வலர்கள் மற்றும் தன்னார்வலர்களுடன் பிரதமர், யோகாசனம், மூச்சுப் பயிற்சி மற்றும் தியானம் ஆகியவற்றை மேற்கொண்டார்.
“ இன்று உலகம் முழுவதிலும் உள்ள அனைவருக்கும் இது ஒரு பெருமிதமான தருணமாகும். மக்கள் யோகாவுடன், சூரியனின் வெம்மையையும், பிரகாசத்தையும் வரவேற்கின்றனர். டேராடூனிலிருந்து டப்ளின் வரை, ஷாங்காயிலிருந்து சிகாகோ வரை, ஜகார்த்தா முதல் ஜோஹன்னஸ்பர்க் வரை எல்லா இடத்திலும் யோகா பரவியுள்ளது “ என்று பிரதமர் கூறினார்.
உலகம் முழுவதும் யோகாவை ஏற்றுக் கொண்டுள்ளது. அதன் பயனாக ஒவ்வொரு ஆண்டும் சர்வதேச யோகா தினம் கொண்டாடப்படுகிறது என்று உலக முழுவதிலும் உள்ள யோகா ஆர்வலர்களுக்கு மிகத் தெளிவானச் செய்தியை பிரதமர் வெளியிட்டார். உடல் ஆரோக்கியம் மற்றும் நல வாழ்வுக்கு வழிவகுக்கும் யோகா தினம், மிகப்பெரிய மக்கள் இயக்கமாக மாறியுள்ளது என்று பிரதமர் குறிப்பிட்டார்.
உலகத்தின் இதரப் பகுதிகள் நம்மை மதிக்க வேண்டும் என்று நாம் விரும்பினால், நமது பாரம்பரிய, தொன்மை வாய்ந்த பெருமைகளை மதிக்க நாம் தயங்கக் கூடாது என்று பிரதமர் கூறினார். யோகா மிகவும் பழமையானது, அதேசமயம் நவீனத்துடன் கூடியது. நிலையான அதேசமயம் மாறுதல்களை ஏற்கக் கூடியது. அது நமது கடந்த காலம் மற்றும் நிகழ் காலத்திற்கு ஏற்றதாக சிறப்பானதாக திகழ்வதுடன், வருங்காலத்திற்கான நம்பிக்கை ஒளியையும் அளிக்கிறது.
யோகாவின் ஆற்றல் பற்றி குறிப்பிட்ட பிரதமர், மக்கள் தனியாகவோ அல்லது சமுதாயமாகவோ சந்திக்கும், பல்வேறு பிரச்னைகளுக்கு யோகா சிறந்த தீர்வாகும் என்று கூறினார். தேவையற்ற படபடப்பு மற்றும் பதற்றத்தை அகற்றி, அமைதியான சிறப்பான வாழ்க்கையை நடத்திச் செல்ல யோகா உதவ முடியும் என்று அவர் கூறினார். “பிரிப்பதற்கு பதிலாக யோகா ஒன்றுபடுத்துகிறது, விரோதத்திற்கு பதிலாக யோகா ஒற்றுமைப்படுத்துகிறது, பாதிப்பை அதிகரிப்பதற்கு பதிலாக யோகா அதை குணப்படுத்துகிறது” என்று பிரதமர் தெரிவித்தார்.
=============
(Visitor Counter : 150
நுகர்வோர் நலன், உணவு மற்றும் பொது விநியோகம் அமைச்சகம்
முடக்க நிலையின்போது 3965 ரயில் பெட்டிகளில் சுமார் 111.02 எல்எம்டி உணவு தானியங்கள் எடுத்துச் செல்லப்பட்டன
கடந்த மார்ச் 24-ம் தேதியன்று அறிவிக்கப்பட்ட முடக்கநிலை காலகட்டத்தில், 3965 ரயில் பெட்டிகளில் சுமார் 111.02 எல்எம்டி உணவு தானியங்கள் ஏற்றப்பட்டு நாடெங்கும் கொண்டு செல்லப்பட்டன. இருப்புப் பாதை தவிர, சாலை மற்றும் நீர்வழிப் பாதைகளிலும், உணவு தானியங்கள் எடுத்துச் செல்லப்பட்டன. மொத்தம் 234.51 எல்எம்டி உணவு தானியங்கள் கொண்டு செல்லப்பட்டன. 15,500 எம்டி தானியங்கள் 13 கப்பல்களில் ஏற்றப்பட்டு எடுத்துச் செல்லப்பட்டன. மொத்தம் 11.30 எல்எம்டி உணவு தானியங்கள், வடகிழக்கு மாநிலங்களுக்கு கொண்டு செல்லப்பட்டன. தேசிய உணவுப் பாதுகாப்புச் சட்டம் மற்றும் பிரதமரின் கரீஃப் கல்யாண் திட்டத்தின் கீழ் விநியோகிப்பதற்காக, அடுத்த மூன்று மாதங்களுக்கு மொத்தம் 11.5 எல்எம்டி உணவு தானியங்கள் வடகிழக்கு மாநிலங்களுக்குத் தேவைப்படுகின்றன.
தற்சார்பு இந்தியா தொகுப்பின் கீழ், சுமார் எட்டு கோடி புலம் பெயர்ந்த தொழிலாளர்கள், பல்வேறு பகுதிகளில் சிக்கியுள்ள மற்றும் தேவையுள்ள குடும்பங்களுக்கு, 8 எல்எம்டி உணவு தானியங்களை அளிப்பதென மத்திய அரசு தீர்மானித்துள்ளது. இவர்கள் தேசிய உணவுப் பாதுகாப்புச் சட்டத்தின் கீழோ, மாநிலங்களின் பொது விநியோகத் திட்டத்தின் குடும்ப அட்டை வாயிலாகவோ பலனடையாதவர்கள். புலம் பெயர்ந்த தொழிலாளர்கள் அனைவருக்கும், மே மற்றும் ஜூன் மாதங்களில் நபர் ஒன்றுக்கு 5 கிலோ உணவு தானியம் விநியோகிக்கப்பட்டு வருகிறது.
-----
(Visitor Counter : 213
பாதுகாப்பு அமைச்சகம்
இந்திய பாதுகாப்புத்துறை தொடக்க நிறுவனங்களின் சவால் போட்டி 5.0 : பாதுகாப்புத்துறை அமைச்சர் நாளை தொடக்கம்
இந்திய பாதுகாப்புத்துறை தொடக்க நிறுவனங்களின் சவால் போட்டியை 5.0, பாதுகாப்புத்துறை புத்தாக்க அமைப்பு  நாளை  தொடங்குகிறது. இதை பாதுகாப்புத்துறை அமைச்சர் திரு.ராஜ்நாத் சிங் தொடங்கி வைக்கிறார்.
இந்திய பாதுகாப்புத்துறை தொடக்க நிறுவனங்களின் சவால் போட்டி 1.0, சீர்மிகு பாதுகாப்புத்துறையில் புத்தாக்கம்  ஆகிய சவால் போட்டிகள் தொடங்கப்பட்டு 3 ஆண்டுகளுக்குப்பின், டிஸ்க் 5.0 சவால் போட்டி நாளை தொடங்கப்படுகிறது.
பாதுகாப்பு மற்றும் விண்வெளித் துறைகளில் தொழில்நுட்ப வளர்ச்சி மற்றும் குறிப்பிட்ட துறையில் சாத்தியமான ஒத்துழைப்புகளை மேற்பார்வையிட பலதரப்பினருக்கு ஒரு தளத்தை ஐடெக்ஸ் வழங்குகிறது. டிஸ்க் சவால் போட்டி முயற்சிகளுடன், பாதுகாப்புத்துறை புத்தாக்கத்தில் புதிய திறன்களை உருவாக்க நாட்டில் உள்ள வலுவான அறிவியல் மற்றும் ஆராய்ச்சி தளத்தை ஐடெக்ஸால் பயன்படுத்தி கொள்ள முடிகிறது. டிஸ்க் 1.0 சவால் போட்டியை விட, டிஸ்க் 5.0 சவால் போட்டி, அதிகமான சவால்களை கொண்டிருக்கும்.
டிஸ்க் 5.0 சவால் போட்டியின் தொடக்கம், இந்தியாவின் பாதுகாப்பு தொழில்நுட்பங்கள், சாதனங்களின் வடிவமைப்பு மற்றும் உற்பத்தி திறன்களை உருவாக்குவதில், தொடக்க நிறுவனங்களின் சுற்றுச்சூழலை மேம்படுத்துவதில் மிக பெரிய முன்னேற்றமாக இருக்கும்.
இந்த சவால் போட்டிகள், தொடக்க நிறுவனங்களை புதுமையான கருத்துகளுடன் மேலும் ஒருங்கிணைக்க ஊக்குவிக்கும் மற்றும் இந்தியாவின் வளர்ந்து வரும் தொழில்முனைவோருக்கு படைப்பாற்றல் சிந்தனை அணுகுமுறையை கற்பிக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746937
-----
(Visitor Counter : 175